《再用恢大山韵三首》
元代·方回

官罢宾客散，家贫僮仆顽。
尚有此阿堵，苔钱何斑斑。
酒从田父饮，果听邻人攀。
四壁夜无盗，焉在门常关。
浪作送穷文，五鬼驱复还。
士各行乃志，慎毋赋招山。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。